text: [{"text_idx": "#000000", "text": "Hja\u0301 kvinnunum er VI\u0301F favorittur at endurvinna f\u00f8royameistaraheiti\u00f0."}, {"text_idx": "#000001", "text": "Ta\u00f0 vita tey eisini i\u0301 Vestmanna, og greipuvinnararnir renna heldur ikki undan favorittleiklutinum."}, {"text_idx": "#000002", "text": "\u2013 Ho\u0301purin s\u00e6r go\u0301\u00f0ur u\u0301t. Kjarnan er so at kalla tann sama sum i\u0301 fj\u00f8r, so ma\u0301li\u00f0 er at vinna ba\u0301\u00f0ar finalurnar. Ta\u00f0 sigur Agnas Olsen, li\u00f0skipari hja\u0301 VI\u0301F."}, {"text_idx": "#000003", "text": "St\u00f8rsti missurin hja\u0301 VI\u0301F er uttan iva Marianna Holm Jacobsen, sum ma\u0301tti takka fyri seg i\u0301 endasp\u00e6linum i\u0301 fj\u00f8r eftir enn ein kn\u00e6ska\u00f0a. Li\u0301kt er til, at hon fer ikki at sp\u00e6la hondbo\u0301lt aftur. A\u0301rsins ma\u0301lverji, Kristina Griksaite er eisini givin. Vivian Petersen, sum farna kappingara\u0301r royndi seg i\u0301 i\u0301slendsku deildini, skal nu\u0301 verja ma\u0301li\u00f0 i\u0301sta\u00f0in. Afturat ho\u0301pinum eru eisini komnar Halla Skylv Midjord og Daniella Joensen."}, {"text_idx": "#000004", "text": "\u2013 Vit hava vant mi\u00f0vi\u0301st alt summari\u00f0 og eru til rei\u00f0ar til eitt ny\u0301tt kappingara\u0301r. Eg eri ikki rei\u00f0iliga grei\u00f0 yvir, hvussu hini li\u00f0ini eru fyri, men at v\u00e6nti m\u00e6r truplar dystir mo\u0301ti serliga Kyndli og Neistanum, sigur Agnas Olsen."}, {"text_idx": "#000005", "text": "Hesar 16 m\u00f8ta Sv\u00f8ri\u0301ki og I\u0301slandi"}, {"text_idx": "#000007", "text": "Hondbo\u0301ltssambandi\u00f0 og shippingfyrit\u00f8kan Navigare hava longt verandi stu\u00f0ulsavtalu fram til 2026."}]